
DR.30.09.2021 93 

 
Saya ingin mencadangkan supaya khidmat internet dikategorikan sebagai satu 

keperluan asas sama seperti air dan elektrik secara rasmi melalui satu undang-undang 
khas.  Dengan adanya undang-undang khas ini, kemampuan kerajaan mengawal dan 
mengurus perkhidmatan internet dalam sektor pendidikan seperti mengawal kos servis 
internet dan juga harga alat telekomunikasi dapat dipertingkatkan.  

Kemiskinan di Sarawak...   

Timbalan Yang di-Pertua [Dato' Mohd Rashid Hasnon]: Yang Berhormat, satu 
minit lagi, Yang Berhormat. Rumuskan.  

Tuan Baru Bian [Selangau]: The last point. Terima kasih. Tuan Yang di-Pertua, 
adalah menjadi kebimbangan besar bahawa Sarawak merupakan negeri ketiga termiskin 
di negara ini selepas Sabah dan Kelantan. Kawasan saya di Selangau telah disenaraikan 
sebagai salah satu daripada 28 buah daerah termiskin di Malaysia oleh Jabatan 
Perangkaan Malaysia pada tahun 2019.  

Kita kini berada di RMKe-12 dan selepas 58 tahun menubuhkan Malaysia, 
Perdana Menteri kita kelapan masih bercakap tentang ketidakseimbangan pembangunan 
antara timur dan barat. Kita masih sekurang-kurangnya 20 tahun di belakang Malaysia 
Barat daripada segi pembangunan ekonomi.  

Laporan RMKe-12 menyatakan bahawa tahun 2019, kadar kemiskinan tegar di 
Sarawak sembilan peratus iaitu melebihi paras kebangsaan 5.6 peratus. Maksudnya, 
Tuan Yang di-Pertua, RMKe-1 ke RMKe-11 langsung tidak memberi manfaat kepada 
negeri Sarawak.   

Untuk membantu penduduk di luar bandar khusus di Sabah dan Sarawak keluar 
daripada kepompong kemiskinan dan meningkatkan taraf kehidupan mereka, kita perlu 
menyediakan infrastruktur yang baik termasuk jalan raya, air, elektrik, internet, penjagaan 
kesihatan dan pendidikan yang kukuh. 

Adalah amat mendukacitakan bahawa di Sarawak hanya 13.4 peratus penduduk 
luar bandar mempunyai pendidikan tinggi. Perkara ini disebabkan oleh beberapa faktor 
seperti jarak jauh ke sekolah dan kekurangan jalan raya dan pengangkutan yang baik dan 
kekurangan kemudahan sekolah. Inilah sebabnya saya bangkitkan semua isu ini pada 
hari ini dengan besar harapan, kerajaan mengambil serius melaksanakan semua perkara 
yang dirancang untuk Sarawak dalam RMKe-12 ini.  

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat.  

Tuan Baru Bian [Selangau]: Tuan Yang di-Pertua, RMKe-12 menawarkan 
perkara yang lebih kurang sama seperti rancangan Malaysia sebelumnya. Persoalannya, 
mengapakah kita tidak mendapat manfaat yang memuaskan daripada rancangan masa 
lalu?  Apakah yang membuat RMKe-12 ini berbeza?  

Isu-isu pelaksanaan, pengawasan yang baik dengan keupayaan ketelusan dan 
bertanggungjawab mencegah ketirisan dan menghapuskan penyangak yang 
menguntungkan sebilangan kecil individu sahaja harus ditangani sepenuhnya sebelum 
kita boleh memberi jaminan bahawa RMKe-12 akan membawa perubahan kepada rakyat 
Sarawak terutamanya penduduk di kawasan luar bandar. 

Tuan Yang di-Pertua, semoga keadilan dan kebenaran mengalir dari Dewan yang 
mulia ini ke seluruh pelosok negara tercinta ini khusus melalui pelaksanaan RMKe-12 ini.  
Selangau menyokong RMKe-12. Sekian, terima kasih Tuan Yang di-Pertua. 

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Selangau.  

Sekarang saya jemput Yang Berhormat Sekijang.   

 

6.27 ptg. 

Puan Hajah Natrah Ismail [Sekijang]: Terima kasih Tuan Yang di-Pertua.  
Bismillahi Rahmani Rahim.  Assalamualaikum dan salam sejahtera.  Terima kasih atas 



Saya ingin mencadangkan supaya khidmat internet dikategorikan sebagai satu keperluan asas sama seperti air dan elektrik secara rasmi melalui satu undang-undang khas. Dengan adanya undang-undang khas ini, kemampuan kerajaan mengawal dan mengurus perkhidmatan internet dalam sektor pendidikan seperti mengawal kos servis internet dan juga harga alat telekomunikasi dapat dipertingkatkan. Kemiskinan di Sarawak... Timbalan Yang di-Pertua [Dato' Mohd Rashid Hasnon]: Yang Berhormat, satu minit lagi, Yang Berhormat. Rumuskan. Tuan Baru Bian [Selangau]: The last point. Terima kasih. Tuan Yang di-Pertua, adalah menjadi kebimbangan besar bahawa Sarawak merupakan negeri ketiga termiskin di negara ini selepas Sabah dan Kelantan. Kawasan saya di Selangau telah disenaraikan sebagai salah satu daripada 28 buah daerah termiskin di Malaysia oleh Jabatan Perangkaan Malaysia pada tahun 2019. Kita kini berada di RMKe-12 dan selepas 58 tahun menubuhkan Malaysia, Perdana Menteri kita kelapan masih bercakap tentang ketidakseimbangan pembangunan antara timur dan barat. Kita masih sekurang-kurangnya 20 tahun di belakang Malaysia Barat daripada segi pembangunan ekonomi. Laporan RMKe-12 menyatakan bahawa tahun 2019, kadar kemiskinan tegar di Sarawak sembilan peratus iaitu melebihi paras kebangsaan 5.6 peratus. Maksudnya, Tuan Yang di-Pertua, RMKe-1 ke RMKe-11 langsung tidak memberi manfaat kepada negeri Sarawak. Untuk membantu penduduk di luar bandar khusus di Sabah dan Sarawak keluar daripada kepompong kemiskinan dan meningkatkan taraf kehidupan mereka, kita perlu menyediakan infrastruktur yang baik termasuk jalan raya, air, elektrik, internet, penjagaan kesihatan dan pendidikan yang kukuh. Adalah amat mendukacitakan bahawa di Sarawak hanya 13.4 peratus penduduk luar bandar mempunyai pendidikan tinggi. Perkara ini disebabkan oleh beberapa faktor seperti jarak jauh ke sekolah dan kekurangan jalan raya dan pengangkutan yang baik dan kekurangan kemudahan sekolah. Inilah sebabnya saya bangkitkan semua isu ini pada hari ini dengan besar harapan, kerajaan mengambil serius melaksanakan semua perkara yang dirancang untuk Sarawak dalam RMKe-12 ini. Timbalan Yang di-Pertua [Dato' Mohd Rashid Hasnon]: Terima kasih Yang Berhormat. Tuan Baru Bian [Selangau]: Tuan Yang di-Pertua, RMKe-12 menawarkan perkara yang lebih kurang sama seperti rancangan Malaysia sebelumnya. Persoalannya, mengapakah kita tidak mendapat manfaat yang memuaskan daripada rancangan masa lalu? Apakah yang membuat RMKe-12 ini berbeza? Isu-isu pelaksanaan, pengawasan yang baik dengan keupayaan ketelusan dan bertanggungjawab mencegah ketirisan dan menghapuskan penyangak yang menguntungkan sebilangan kecil individu sahaja harus ditangani sepenuhnya sebelum kita boleh memberi jaminan bahawa RMKe-12 akan membawa perubahan kepada rakyat Sarawak terutamanya penduduk di kawasan luar bandar. Tuan Yang di-Pertua, semoga keadilan dan kebenaran mengalir dari Dewan yang mulia ini ke seluruh pelosok negara tercinta ini khusus melalui pelaksanaan RMKe-12 ini. Selangau menyokong RMKe-12. Sekian, terima kasih Tuan Yang di-Pertua. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Selangau. Sekarang saya jemput Yang Berhormat Sekijang. 6.27 ptg. Puan Hajah Natrah Ismail [Sekijang]: Terima kasih Tuan Yang di-Pertua. Bismillahi Rahmani Rahim. Assalamualaikum dan salam sejahtera. Terima kasih atas.